O casă a fost cumpărată de Black Friday. Care au fost cele mai vândute produse.
Black Friday a trecut, iar românii au făcut și anul acesta cumpărături în masă înainte de sărbători. De la telefoane și laptopuri, la mașini și case, nu există categorie de produs care să nu fi fost vândută ieri.
Conform datelor eMag, cele mai vândute produse au fost cele pentru casă și îngrijirea casei. În primele șapte ore, deja se vânduseră 156.000 de produse de acest gen. Pe locul 2 au fost cele din zona de beauty și îngrijire personală, cu 123.000.Dintre produsele mai inedite, însă, în prima parte a zilei de ieri s-au dat 935 de nopți de cazare, 658 de servicii medicale, 2,4 kilograme de aur și monede, 9 automobile, dar și piesa de rezistență a zilei de ieri – Casa tip cuib de 70.000 de euro din Frumușani.După rapoartele eMag, în prima parte a zilei de ieri, au fost plasate comenzi pentru 1.450.000 de produse, cu 34% mai mult decât în 2020 în același interval.Plata cu cardul a atins nivelul record de 60% și arată, pe de o parte, încrederea în comerțul online și, în al doilea rând, simplitatea de a comanda.Iar o altă tendință este comanda prin intermediul aplicației ca principală metodă de achiziție. Peste 80% dintre comenzi au venit de pe dispozitive mobile.